
	Comisia pentru Buget,

Finanţe şi Bănci
	
	București, 5 mai 2020 

Nr. 4c-2/217

PLx 109/2020



BIROUL  PERMANENT

AL

CAMEREI  DEPUTAŢILOR

Vă înaintăm alăturat, raportul asupra proiectului de Lege pentru aprobarea Ordonanţei de urgenţã a Guvernului nr.12/2020 privind instituirea cadrului legal pentru acordarea unor ajutoare de stat individuale de salvare, trimis cu adresa nr. PLx 109 din 12 martie 2020, Camera Deputaților fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.
PREŞEDINTE,

Sorin LAZĂR
Parlamentul  României

[image: image2.jpg]



	Comisia pentru Buget,

Finanţe şi Bănci
	
	București, 5 mai 2020 

Nr. 4c-2/217

PLx 109/2020



RAPORT
asupra proiectului de Lege pentru aprobarea Ordonanţei de urgenţã a Guvernului nr.12/2020 privind instituirea cadrului legal pentru acordarea 
unor ajutoare de stat individuale de salvare
În conformitate cu prevederile art. 94 și 115 din Regulamentul Camerei Deputaților, republicat, Comisia pentru buget, finanțe și bănci a fost sesizată, prin adresa nr. PLx 109 din 12 martie 2020, spre dezbatere pe fond, în procedură de urgenţă cu proiectul de Lege pentru aprobarea Ordonanţei de urgenţã a Guvernului nr.12/2020 privind instituirea cadrului legal pentru acordarea unor ajutoare de stat individuale de salvare.
Potrivit prevederilor art. 75 din Constituţia României, republicată şi ale art.91 din Regulamentul Camerei Deputaţilor, republicat, Camera  Deputaţilor este Cameră decizională. 
Senatul, în calitate de primă Cameră sesizată, a adoptat proiectul de lege în ședința din data de 9 martie 2020.

La dezbaterea proiectului de Lege s-au avut în vedere avizele favorabile ale Comisiei pentru transporturi şi infrastructură și Comisiei pentru industrii şi servicii și avizul negativ din partea Consiliului Legislativ.
Proiectul de Lege supus dezbaterii are ca obiect de reglementare crearea cadrului legal pentru acordarea unor ajutoare de stat individuale de salvare, în conformitate cu prevederile Ordonanței de urgență a Guvernului nr.77/2014 privind procedurile naționale în domeniul ajutorului de stat, precum și pentru modificarea și completarea Legii concurenței nr.21/1996, cu modificările și completările ulterioare, pentru Compania Națională de Transporturi Aeriene Române -  TAROM S.A. și pentru Societatea "Complexul Energetic Oltenia" - S.A..
În conformitate cu prevederile art. 61 din Regulamentul Camerei Deputaților, republicat, membrii Comisiei pentru buget, finanţe şi bănci au examinat proiectul de Lege menționat mai sus, în ședința online, din data de 5 mai 2020.    
La lucrările Comisiei online, și-au înregistrat prezența un număr de 27 deputați, din totalul de 27 de membri.
La dezbaterea online a proiectului de Lege au participat, în calitate de invitați, domnul Viorel Grigoraș din partea Ministerului Transportului, Infrastructurii  și Comunicațiilor și domnul Cornel Bobâlcă din partea Ministerului Economiei, Energiei și Mediului de Afaceri.
În urma examinării proiectului de Lege, deputații prezenți la lucrările online au hotărât, cu majoritate de voturi, să propună plenului Camerei Deputaţilor un raport de adoptare a proiectului de Lege pentru aprobarea Ordonanţei de urgenţã a Guvernului nr.12/2020 privind instituirea cadrului legal pentru acordarea unor ajutoare de stat individuale de salvare, cu amendamentele admise prezentate în Anexă.
 În raport cu obiectul şi conţinutul său, proiectul de Lege face parte din categoria legilor ordinare. 
	PREŞEDINTE,

Sorin LAZĂR
	SECRETAR,

Marilen – Gabriel PIRTEA


Şef serviciu,
Giorgiana Ene

Consilier,

Simina Alexandra Mocanu

Anexă

AMENDAMENTE ADMISE
În urma examinării online, Comisia propune adoptarea proiectului de lege cu următoarele amendamente:

	Nr. crt.
	Text OUG nr. 12/2020
	           Forma adoptată de Senat
	Text amendamente propuse
(autorul amendamentelor)

	Motivarea amendamentelor propuse

	1


	
	LEGE
pentru aprobarea Ordonanței de urgență a Guvernului nr.12/2020 privind instituirea cadrului legal pentru acordarea unor ajutoare de stat individuale de salvare
	Nemodificat
	

	2


	
	Articol unic.- Se aprobă Ordonanța de urgență a Guvernului nr.12 din 4 februarie 2020 privind instituirea cadrului legal pentru acordarea unor ajutoare de stat individuale de salvare, publicată în Monitorul Oficial al României, Partea I, nr.102 din 11 februarie 2020.
	Articol  unic.- Se aprobă Ordonanța de urgență a Guvernului nr.12 din 4 februarie 2020 privind instituirea cadrului legal pentru acordarea unor ajutoare de stat individuale de salvare, publicată în Monitorul Oficial al României, Partea I, nr.102 din 11 februarie 2020,
cu urmatoarele modificari si completari:
	

	3
	ORDONANŢĂ DE URGENŢĂ
privind instituirea cadrului legal pentru acordarea unor ajutoare de stat individuale  de salvare

	
	Nemodificat
	

	4
	Art. 1


Ministerul Finanţelor Publice poate acorda, la solicitarea Companiei Naţionale de Transporturi Aeriene Române - TAROM - S.A., care se confruntă cu dificultăţi economico-financiare majore, un împrumut, în limita sumei de 199.052 mii lei, pe o perioadă de 6 luni, cu titlu de ajutor de stat individual pentru salvare.
	
	Nemodificat
	

	5
	Art. 2


(1)Ajutorul de stat individual pentru salvare sub formă de împrumut prevăzut la art. 1 se acordă în scopul acoperirii cheltuielilor minime de susţinere a activităţilor Companiei Naţionale de Transporturi Aeriene Române - TAROM - S.A., pentru o perioadă de 6 luni de la acordare.


(2)Ajutorul de stat individual pentru salvarea Companiei Naţionale de Transporturi Aeriene Române - TAROM - S.A. este instituit pentru o perioadă de 6 luni de la momentul acordării acestuia, reprezentat de data creditării contului prevăzut la art. 4 alin. (3) cu suma trasă din împrumutul acordat de Ministerul Finanţelor Publice.
	
	Nemodificat


	

	6
	Art. 3


(1)Prin derogare de la prevederile Ordonanţei de urgenţă a Guvernului nr. 113/2006 privind înfiinţarea Fondului naţional de dezvoltare, aprobată prin Legea nr. 186/2008, cu modificările ulterioare, împrumutul prevăzut la art. 1 se acordă din veniturile rezultate din privatizare înregistrate în contul curent general al Trezoreriei Statului.


(2)Împrumutul se acordă pe baza unei analize economico-financiare realizate de către EximBank - S.A. în vederea stabilirii capacităţii de rambursare, a clasei de risc a Companiei Naţionale de Transporturi Aeriene Române - TAROM - S.A. şi a marjei de dobândă peste ROBOR la 6 luni. Costurile analizei economico-financiare se suportă de către companie, din surse proprii.


(3)Rata dobânzii care se va acorda împrumutului rămâne fixă pe toată durata de derulare a acestuia şi se situează la nivelul ROBOR la 6 luni, comunicată de Banca Naţională a României, în ultima zi lucrătoare a lunii anterioare acordării împrumutului, respectiv semnării convenţiei de împrumut, plus marja de dobândă stabilită de către Eximbank. În conformitate cu prevederile din Comunicarea Comisiei Europene privind ajutoarele de stat pentru salvarea şi restructurarea întreprinderilor nefinanciare aflate în dificultate (2014/C 249/01), marja de dobândă nu poate fi mai mică de 400 puncte de bază.


(4)Împrumutul prevăzut la art. (1) se acordă cu condiţia constituirii unor garanţii prin instituirea de către organul fiscal competent, Agenţia Naţională de Administrare Fiscală, a unor sechestre asiguratorii asupra bunurilor libere de orice sarcini, proprietate a companiei. Garanţiile vor fi instituite pe baza unui raport de evaluare întocmit de un evaluator autorizat, prin care să se stabilească valoarea de piaţă a bunurilor asupra cărora se constituie garanţii, şi va fi verificat de Agenţia Naţională de Administrare Fiscală. Raportul de evaluare va exprima valoarea de piaţă a bunurilor în lei stabilită la data întocmirii.


(5)Valoarea garanţiilor prevăzute la alin. (4) trebuie să acopere cel puţin 120% din cuantumul împrumutului prevăzut la art. 1.
	
	Nemodificat
	

	7
	Art. 4


(1)Ministerul Finanţelor Publice încheie cu Compania Naţională de Transporturi Aeriene Române - TAROM - S.A. şi Ministerul Transporturilor, Infrastructurii şi Comunicaţiilor o convenţie de împrumut, în termen de 5 zile lucrătoare de la solicitarea scrisă formulată de companie, în care vor fi precizate drepturile şi obligaţiile părţilor, precum şi termenii şi condiţiile de acordare şi derulare a împrumutului.


(2)În vederea semnării convenţiei de împrumut, organul fiscal competent, Agenţia Naţionala de Administrare Fiscală, va transmite, în copie certificată, direcţiei de specialitate din cadrul Ministerului Finanţelor Publice un exemplar al proceselor-verbale de sechestru asiguratoriu, instituit potrivit art. 3 alin. (4).


(3)Ministerul Finanţelor Publice efectuează transferul integral al sumei prevăzute la art. 1, în maximum 5 zile lucrătoare de la data solicitării formulate de Compania Naţională de Transporturi Aeriene Române - TAROM - S.A., într-un cont distinct de disponibil cu afectaţiune specială, deschis la Trezoreria Statului, pe numele companiei. Aceasta va întreprinde demersurile necesare în vederea deschiderii acestui cont la Trezoreria Statului.


(4)Compania Naţională de Transporturi Aeriene Române - TAROM - S.A. este responsabilă pentru respectarea destinaţiei sumelor în concordanţă cu componentele de ajutor de stat individual de salvare astfel autorizat de Comisia Europeană.


(5)Modul de acordare şi administrare a ajutorului de stat, inclusiv organizarea decontărilor şi verificarea destinaţiei sumelor care se acordă cu titlu de ajutor de stat individual pentru salvare Companiei Naţionale de Transporturi Aeriene Române - TAROM - S.A., se stabileşte în condiţiile legii, prin ordin emis de ministrul transporturilor, infrastructurii şi comunicaţiilor în termen de 4 zile de la data semnării convenţiei de împrumut prevăzute la alin. (1).
	
	Nemodificat
	

	8




	Art. 5


(1)Rambursarea împrumutului prevăzut la art. 1 se efectuează, la scadenţă, de către Compania Naţională de Transporturi Aeriene Române - TAROM - S.A., împreună cu dobânda aferentă, din surse proprii, într-un cont distinct deschis la Trezoreria Operativă Centrală codificat cu codul de identificare fiscală al companiei.


(2)Împrumutul acordat se poate rambursa anticipat parţial sau integral cu informarea prealabilă scrisă a Ministerului Finanţelor Publice cu privire la intenţia de rambursare. Pentru suma rambursată anticipat Compania Naţională de Transporturi Aeriene Române - TAROM - S.A. plăteşte şi dobânda aferentă perioadei, calculată de la data virării sumei în cont până la data rambursării anticipate parţial sau integral.


(3)Dobânda reprezintă venit la bugetul Trezoreriei Statului, se plăteşte de Compania Naţională de Transporturi Aeriene Române - TAROM - S.A. la scadenţa împrumutului prevăzut la art. 1 şi se calculează începând cu data creditării contului prevăzut la art. 4 alin. (3), prin aplicarea ratei dobânzii prevăzute la art. 3 alin. (3) la soldul împrumutului.


(4)Pentru neplata la termen a împrumutului şi a dobânzilor aferente se calculează o dobândă de întârziere, la nivelul dobânzii prevăzute la art. 174 alin. (5) din Legea nr. 207/2015 privind Codul de procedură fiscală, cu modificările şi completările ulterioare, pe zi de întârziere, până la data stingerii obligaţiei. Dobânda de întârziere reprezintă venit la bugetul Trezoreriei Statului.


(5)Compania Naţională de Transporturi Aeriene Române - TAROM - S.A. virează sumele datorate Ministerului Finanţelor Publice în contul prevăzut la alin. (1), iar obligaţiile de plată se sting în următoarea ordine: dobânzile de întârziere, dobânzile şi ratele de capital.


(6)Rambursarea împrumutului şi plata dobânzilor şi dobânzilor de întârziere se asigură de Compania Naţională de Transporturi Aeriene Române - TAROM - S.A. din resurse proprii.
	
	Nemodificat
	

	9
	Art. 6


Creanţele rezultate din gestionarea împrumutului se urmăresc şi se execută în condiţiile prevăzute de dispoziţiile legale privind executarea creanţelor fiscale şi se recuperează conform legislaţiei în vigoare privind colectarea creanţelor fiscale de către organul fiscal central competent în administrarea creanţelor fiscale ale împrumutatului, pe baza înscrisurilor întocmite de direcţia de specialitate din cadrul Ministerului Finanţelor Publice, prin care se individualizează la data scadenţei sumele de recuperat şi care constituie titluri executorii. În cazul în care instanţele judecătoreşti s-au pronunţat asupra acestor sume, executarea silită se efectuează în temeiul hotărârii judecătoreşti definitive care, potrivit legii, constituie titlu executoriu.
	
	Nemodificat
	

	10
	Art. 7


(1)Dacă până la scadenţa împrumutului, Compania Naţională de Transporturi Aeriene Române - TAROM - S.A. nu rambursează împrumutul şi dobânzile aferente calculate potrivit art. 5 alin. (3), compania are obligaţia ca în termen de 3 luni de la data acordării efective a împrumutului să transmită Ministerului Transporturilor, Infrastructurii şi Comunicaţiilor un plan de restructurare care să demonstreze restabilirea viabilităţii companiei pe termen lung.


(2)În situaţia prevăzută la alin. (1) Ministerul Transporturilor, Infrastructurii şi Comunicaţiilor notifică Comisiei Europene planul de restructurare în termen de 6 luni de la autorizarea ajutorului de salvare, iar ajutorul de stat individual pentru salvare se transformă în ajutor de stat de restructurare, care va fi implementat cu respectarea normelor naţionale şi ale Uniunii Europene în materie de ajutor de stat, conform deciziei Comisiei Europene.


(3)Pe baza planului de restructurare, Ministerul Transporturilor, Infrastructurii şi Comunicaţiilor, la cererea Companiei Naţionale de Transporturi Aeriene Române - TAROM - S.A., va solicita Ministerului Finanţelor Publice prelungirea perioadei de acordare a împrumutului, conform planului de restructurare, prin act adiţional la convenţia de împrumut, până la data aprobării de către Comisia Europeană a planului de restructurare. În acest caz, marja de dobândă se majorează cu cel puţin 50 de puncte de bază, în conformitate cu prevederile din Comunicarea Comisiei Europene privind Orientările privind ajutoarele de stat pentru salvarea şi restructurarea întreprinderilor nefinanciare aflate în dificultate (2014/C 249/01), stabilită şi comunicată Ministerului Finanţelor Publice de către Ministerul Transporturilor, Infrastructurii şi Comunicaţiilor.


(4)La data aprobării de către Comisia Europeană a planului de restructurare, împrumutul acordat de Ministerul Finanţelor Publice sub formă de ajutor de stat individual pentru salvare se transformă în ajutor de stat de restructurare. De la aceeaşi dată se stinge şi obligaţia Companiei Naţionale de Transporturi Aeriene Române - TAROM - S.A. de restituire a împrumutului şi a costurilor aferente şi implicit a reîntregirii veniturilor din privatizare. Costurile aferente împrumutului cuvenite bugetului Trezoreriei Statului se anulează.


(5)Garanţiile prevăzute la art. 3 alin. (4) se eliberează, după data transformării ajutorului de stat individual pentru salvare în ajutor de stat de restructurare, ca urmare a transmiterii deciziei Comisiei Europene de aprobare a ajutorului de stat pentru restructurare.
	
	Nemodificat
	

	11
	Art. 8


(1)În cazul neîndeplinirii prevederilor art. 7 alin. (1) şi (2) privind notificarea planului de restructurare, Ministerul Transporturilor, Infrastructurii şi Comunicaţiilor va prezenta Comisiei Europene un plan de lichidare.


(2)Ajutorul de stat care trebuie recuperat include şi dobânda aferentă, datorată de la data scadenţei împrumutului până la data recuperării. Rata dobânzii aplicabile este cea stabilită potrivit prevederilor Regulamentului (UE) 2015/1.589 al Consiliului din 13 iulie 2015 de stabilire a normelor de aplicare a articolului 108 din Tratatul privind funcţionarea Uniunii Europene.


(3)În situaţia în care Compania Naţională de Transporturi Aeriene Române - TAROM - S.A. intră în lichidare, creanţele statului rezultate din gestionarea împrumutului se urmăresc şi se execută în condiţiile legii. La data intrării în lichidare a companiei obligaţia de reîntregire a veniturilor din privatizare se stinge, iar costurile aferente împrumutului cuvenite bugetului Trezoreriei Statului se anulează. Sumele recuperate în urma procesului de lichidare se fac venit la bugetul de stat.
	
	Nemodificat
	

	12
	Art. 9 - Prin derogare de la prevederile art. 7 alin. (1) al Ordonanţei de urgenţă a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, aprobată cu modificări şi completări prin Legea nr. 20/2015, cu modificările şi completările ulterioare, Ministerul Finanţelor Publice poate acorda, la solicitarea Societăţii "Complexul Energetic Oltenia" - S.A., cu titlu de ajutor de stat individual pentru salvare, un împrumut în limita sumei de 251.046,025 mii euro, pe o perioadă de 6 luni.
	
	1.Articolul 9 se modifica și va avea următorul cuprins:
Art. 9. - Prin derogare de la prevederile art. 7 alin. (1) al Ordonanţei de urgenţă a Guvernului nr. 77/2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, aprobată cu modificări şi completări prin Legea nr. 20/2015, cu modificările şi completările ulterioare, Ministerul Finanţelor Publice poate acorda, la solicitarea Societăţii "Complexul Energetic Oltenia" - S.A., cu titlu de ajutor de stat individual pentru salvare, un împrumut în limita sumei de 251.046,025 mii euro, pe o perioadă de 2 ani.

Autor: Deputat Mihai Weber (PSD)
	În contextul pandemiei europene COVID-19, pe fondul instituirii stării de urgență în România, având în vedere scăderea drastică a producției Societății Complexului Energetic ”Oltenia”, se impune modificarea termenului de rambursare a împrumutului în sensul extinderii la 2 ani a perioadei de rambursare.

Pandemia mondiala COVID-19 și instituirea stării de urgență în România sunt evenimente care schimbă esențial situația de fapt și impun o rapidă rediscutare și o reorientare a condițiilor contractului , cu atât mai mult în perspectiva crizei economice iminente. Acestea sunt argumentele care fundamentează demersul de a solicita rapid modificarea articolului privind scopul acordării ajutorului, în sensul posibilității de a utiliza excedentul rămas după achiziția de certificate CO2 pentru implementarea planului de restructurare a capacității de producție. Acest demers este conform prevederilor normative specifice existente la nivelul UE și prevederilor normative 

interne și este esențial pentru pregătirea unității în vederea crizei economice iminente.

	13
	Art. 10 

(1) Ajutorul de stat individual pentru salvare se acordă în scopul asigurării necesarului de lichidităţi pentru acoperirea cheltuielilor curente minime de susţinere a activităţii Societăţii "Complexul Energetic Oltenia" - S.A., care se confruntă cu dificultăţi economico-financiare majore, pentru o perioadă de 6 luni. 
(2) Ajutorul de stat individual pentru salvarea Societăţii "Complexul Energetic Oltenia" - S.A. este instituit pentru o perioadă de 6 luni de la momentul acordării acestuia, reprezentat de data creditării contului prevăzut la art. 12 alin. (3) cu sumă trasă din împrumutul din venituri rezultate din privatizare acordat de Ministerul Finanţelor Publice.
	
	2.Articolul 10 se modifică și va avea următorul cuprins:
Art. 10

(1) Ajutorul de stat individual pentru salvare se acordă în scopul asigurării necesarului de lichidități pentru acoperirea cheltuielilor curente minime de susținere a activității Societății ”Complexul Energetic Oltenia” – S.A., care se confruntă cu dificultăți economico-financiare majore, pentru o perioadă de  2 ani.

(2) Ajutorul de stat individual pentru salvarea Societăţii "Complexul Energetic Oltenia" - S.A. este instituit pentru o perioadă de 2 ani de la momentul acordării acestuia, reprezentat de data creditării contului prevăzut la art. 12 alin. (3) cu sumă trasă din împrumutul din venituri rezultate din privatizare acordat de Ministerul Finanţelor Publice.

(3) Excedentul rezultat după acoperirea  cheltuielilor curente minime de susținere a activității Societății ”Complexul Energetic Oltenia" S. A. poate fi utilizat până la data returnării împrumutului în scopul implementării Planului de restructurare a capacității de producție.
Autor: Deputat Mihai Weber (PSD)
	

	14
	Art. 11
(1)Prin derogare de la prevederile Ordonanţei de urgenţă a Guvernului nr. 113/2006 privind înfiinţarea Fondului naţional de dezvoltare, aprobată prin Legea nr. 186/2008, cu modificările ulterioare, împrumutul prevăzut la art. 9 se acordă în valută din venituri rezultate din privatizare înregistrate în contul curent în valută deschis la Banca Naţională a României.


(2)Împrumutul se acordă, pe baza unei analize economico-financiare realizate de către EximBank - S.A. prin care se va stabili capacitatea de rambursare, clasa de risc a Societăţii "Complexul Energetic Oltenia" - S.A. şi marja de dobândă peste EURIBOR la 6 luni. Costurile analizei economico-financiare se suportă de către societate, din surse proprii.


(3)Rata dobânzii care se va acorda împrumutului rămâne fixă pe toată durata de derulare a acestuia şi se stabileşte în conformitate cu prevederile din Comunicarea Comisiei Europene privind ajutoarele de stat pentru salvarea şi restructurarea întreprinderilor nefinanciare aflate în dificultate (2014/C 249/01).
(4)Împrumutul prevăzut la art. 9 se acordă cu condiţia constituirii unor garanţii prin instituirea de către organul fiscal competent Agenţia Naţionala de Administrare Fiscală a unor sechestre asiguratorii asupra bunurilor imobile libere de orice sarcini, proprietate a societăţii. Garanţiile vor fi instituite pe baza unui raport de evaluare întocmit de un evaluator autorizat, prin care să se stabilească valoarea de piaţă a bunurilor asupra cărora se constituie garanţii şi va fi verificat de Agenţia Naţională de Administrare Fiscală. Raportul de evaluare va exprima valoarea de piaţă a bunurilor în lei şi în echivalent euro stabilit la data întocmirii.

(5)Valoarea garanţiilor prevăzute la alin. (4) trebuie să acopere cel puţin 120% din cuantumul împrumutului prevăzut la art. 9.
	
	3.La articolul 11 alineatul (4) se modifică și va avea următorul cuprins:

(1)nemodificat

(2)nemodificat

(3)nemodificat
(4)Împrumutul prevăzut la art. 9 se acordă cu condiţia constituirii unor garanţii prin instituirea de către organul fiscal competent Agenţia Naţionala de Administrare Fiscală a unor sechestre asiguratorii asupra bunurilor libere de orice sarcini, proprietate a societăţii. Garanţiile vor fi instituite pe baza unui raport de evaluare întocmit de un evaluator autorizat, prin care să se stabilească valoarea de piaţă a bunurilor asupra cărora se constituie garanţii şi va fi verificat de Agenţia Naţională de Administrare Fiscală. Raportul de evaluare va exprima valoarea de piaţă a bunurilor în lei şi în echivalent euro stabilit la data întocmirii.
Autor: dep Huțucă Bogdan, grup PNL
(5)nemodificat
	

	15
	Art. 12


(1)Ministerul Finanţelor Publice încheie cu Societatea "Complexul Energetic Oltenia" - S.A. şi Ministerul Economiei, Energiei şi Mediului de Afaceri o convenţie de împrumut, în termen de 5 zile lucrătoare de la solicitarea scrisă formulată de societate, în care vor fi precizate drepturile şi obligaţiile părţilor, precum şi termenii şi condiţiile de acordare şi derulare a împrumutului.


(2)În vederea semnării convenţiei de împrumut, organul fiscal competent, Agenţia Naţională de Administrare Fiscală va transmite, în copie certificată, direcţiei de specialitate din cadrul Ministerului Finanţelor Publice un exemplar al proceselor-verbale de sechestru asiguratoriu instituit potrivit art. 11 alin. (4).


(3)Ministerul Finanţelor Publice, prin Direcţia generală de trezorerie şi datorie publică efectuează transferul integral în euro al sumei prevăzute la art. 9, în maximum cinci zile lucrătoare de la data solicitării formulate de societate din contul Ministerului Finanţelor Publice, deschis la Banca Naţională a României, în contul indicat de societate şi înscris în Convenţia de împrumut.


(4)Societatea "Complexul Energetic Oltenia" - S.A. este responsabilă pentru respectarea destinaţiei sumelor în concordanţă cu componentele de ajutor de stat individual de salvare astfel autorizat de Comisia Europeană.


(5)Modul de acordare şi administrare a ajutorului de stat, inclusiv organizarea decontărilor şi verificarea destinaţiei sumelor care se acordă cu titlu de ajutor de stat individual pentru salvare Societăţii "Complexul Energetic Oltenia" - S.A. se stabilesc în condiţiile legii prin ordin emis de ministrul economiei, energiei şi mediului de afaceri în termen de 4 zile de la data semnării convenţiei de împrumut prevăzute la alin. (1).
	
	Nemodificat
	

	16
	Art. 13


(1)Rambursarea împrumutului prevăzut la art. 9, se efectuează în valută, de societate la scadenţă, împreună cu dobânda aferentă, din surse proprii, în contul Ministerului Finanţelor Publice, deschis la Banca Naţională a României.


(2)Împrumutul acordat se poate rambursa anticipat parţial sau integral cu informarea prealabilă scrisă a Ministerului Finanţelor Publice cu privire la intenţia societăţii de rambursare. Pentru suma rambursată anticipat societatea plăteşte şi dobânda aferentă perioadei, calculată de la data virării sumei în cont până la data rambursării anticipate parţial sau integral.


(3)Dobânda reprezintă venit la bugetul Trezoreriei Statului, se plăteşte de societatea la scadenţa împrumutului prevăzut la art. 9 şi se calculează începând cu data creditării contului prevăzut la art. 12 alin. (3), prin aplicarea dobânzii prevăzute la art. 11 alin. (3) la soldul împrumutului.


(4)Pentru neplata la termen a împrumutului şi a dobânzilor aferente se calculează o dobândă de întârziere, la nivelul dobânzii prevăzute la art. 174 alin. (5) din Legea nr. 207/2015 privind Codul de procedură fiscală, cu modificările şi completările ulterioare, pe zi de întârziere, până la data stingerii obligaţiei. Dobânda de întârziere reprezintă venit la bugetul Trezoreriei Statului.


(5)Societatea virează sumele datorate Ministerului Finanţelor Publice în contul prevăzut la alin. (1), iar obligaţiile de plată se sting în următoarea ordine: dobânzile de întârziere, dobânzile şi ratele de capital.


(6)Rambursarea împrumutului şi plata dobânzilor şi dobânzilor de întârziere se asigură de societate din resurse proprii.
	
	Nemodificat

	Art. 14


(1)Creanţele rezultate din gestionarea împrumutului se urmăresc şi se execută în condiţiile prevăzute de dispoziţiile legale privind executarea creanţelor fiscale şi se recuperează conform legislaţiei în vigoare privind colectarea creanţelor fiscale de către organul fiscal în a cărui rază teritorială îşi are domiciliul fiscal împrumutatul, pe baza înscrisurilor întocmite de direcţia de specialitate din cadrul Ministerului Finanţelor Publice, prin care se individualizează la data scadenţei sumele de recuperat şi care constituie titluri executorii. În cazul în care instanţele judecătoreşti s-au pronunţat asupra acestor sume, executarea silită se efectuează în temeiul hotărârii judecătoreşti definitive care, potrivit legii, constituie titlu executoriu.


(2)Până la stingerea integrală a obligaţiilor datorate Ministerului Finanţelor Publice de către societate, valoarea tuturor obligaţiilor datorate şi consemnate în înscrisurile întocmite, utilizează cursul de schimb valutar comunicat de Banca Naţională a României, valabil în ziua întocmirii acestora.
	
	Nemodificat

	Art. 15


(1)Dacă până la scadenţa împrumutului, Societatea "Complexul Energetic Oltenia" - S.A. nu rambursează împrumutul şi dobânzile aferente calculate potrivit art. 13 alin. (3), societatea are obligaţia, ca în termen de 3 luni de la data acordării efective a împrumutului să transmită Ministerului Economiei, Energiei şi Mediului de Afaceri un plan de restructurare care să demonstreze restabilirea viabilităţii companiei pe termen lung.


(2)În situaţia prevăzută la alin. (1) Ministerul Economiei, Energiei şi Mediului de Afaceri notifică la Comisia Europeană planul de restructurare în termen de 6 luni de la autorizarea ajutorului de salvare, iar ajutorul de stat individual pentru salvare se transformă în ajutor de stat de restructurare, care va fi implementat cu respectarea normelor naţionale şi ale Uniunii Europene în materie de ajutor de stat, conform deciziei Comisiei Europene.


(3)Pe baza planului de restructurare, Ministerul Economiei, Energiei şi Mediului de Afaceri, la cererea Societăţii "Complexul Energetic Oltenia" - S.A., va solicita Ministerului Finanţelor Publice prelungirea perioadei de acordare a împrumutului, conform planului de restructurare, prin act adiţional la convenţia de împrumut, până la data aprobării de către Comisia Europeană a planului de restructurare. În acest caz, marja de dobândă se majorează cu cel puţin 50 de puncte de bază, în conformitate cu prevederile din Comunicarea Comisiei Europene privind Orientările privind ajutoarele de stat pentru salvarea şi restructurarea întreprinderilor nefinanciare aflate în dificultate (2014/C 249/01), stabilită şi comunicată Ministerului Finanţelor Publice de către Ministerul Economiei, Energiei şi Mediului de Afaceri.


(4)La data aprobării de către Comisia Europeană a planului de restructurare, împrumutul acordat de Ministerul Finanţelor Publice sub formă de ajutor de stat individual pentru salvare se transformă în ajutor de stat de restructurare. De la aceeaşi dată se stinge şi obligaţia societăţii de restituire a împrumutului şi a costurilor aferente şi implicit a reîntregirii veniturilor din privatizare. Costurile aferente împrumutului cuvenite bugetului Trezoreriei Statului se anulează.


(5)Garanţiile prevăzute la art. 11 alin. (4) se eliberează după data transformării ajutorului de stat individual pentru salvare în ajutor de stat de restructurare ca urmare a transmiterii deciziei Comisiei Europene de aprobare a ajutorului de stat pentru restructurare.
	
	Nemodificat
	

	
	Art. 16


(1)În cazul neîndeplinirii prevederilor art. 15 alin. (1) şi (2) privind notificarea planului de restructurare, Ministerul Economiei, Energiei şi Mediului de Afaceri va prezenta Comisiei Europene un plan de lichidare.


(2)Ajutorul de stat care trebuie recuperat include şi dobânda aferentă, datorată de la data scadenţei împrumutului până la data recuperării. Rata dobânzii aplicabile este cea stabilită potrivit prevederilor Regulamentului (UE) 2015/1.589 al Consiliului din 13 iulie 2015 de stabilire a normelor de aplicare a articolului 108 din Tratatul privind funcţionarea Uniunii Europene.


(3)În situaţia în care societatea intră în lichidare, creanţele statului rezultate din gestionarea împrumutului se urmăresc şi se execută în condiţiile legii. La data intrării în lichidare a societăţii obligaţia de reîntregire a veniturilor din privatizare se stinge, iar costurile aferente împrumutului cuvenite bugetului Trezoreriei Statului se anulează. Sumele recuperate în urma procesului de lichidare se fac venit la bugetul de stat.
	
	Nemodificat
	

	
	Art. 17


Acordarea ajutoarelor individuale de salvare prevăzute la art. 1 şi 9 se va face numai după obţinerea autorizaţiei din partea Comisiei Europene.

